
I. Az együttműködés célja

A zuglói nevelőszülői hálózat kiépítése, ezen keresztül a nevelőszülőségre vállalkozó érintettek, a majdani nevelő szülők felkészítése és munkához való juttatása. Továbbá, annak biztosítása, hogy azon zuglói illetékességű kiskorúak, akiknek nevelőszülőnél való átmeneti elhelyezése indokolt, illetve akiket gyermekvédelmi intézkedés miatt ideiglenes elhelyezésbe vagy tartós nevelésbe vettek, a gyermek legfőbb érdekének megfelelően, valamint szakmai kritériumok szem előtt tartásával a vérszerinti családjukhoz, a már igénybe vett gyermekintézményekhez közel, lehetőleg a kerületben kerüljenek nevelőszülői elhelyezésre.

II. Az együttműködési megállapodás alapján az Egyesület kötelezettségei
1. Az Egyesület vállalja az Önkormányzat fenntartásában álló Családsegítővel a rendszeres kapcsolattartást.

2. Az Egyesület kötelezettséget vállal arra, hogy a Családsegítő Munkaközvetítő Irodájához munkaadóként csatlakozik.
3. Az Egyesület kötelezettséget vállal arra, hogy a Családsegítő Munkaközvetítő Irodájának javaslata alapján a zuglói lakó- vagy tartózkodási hellyel rendelkező jelentkezőket a jogszabályban előírt alkalmassági vizsgálat után nevelőszülőnek képezi ki, illetve felkészíti a nevelőszülői képesítés megszerzésére, ezzel elősegítve a kerületben élők nevelőszülőként való foglalkoztatását, valamint segítve a zuglói illetékességű kiskorúak zuglói nevelőszülőnél való elhelyezését, és a már igénybe vett nevelési-oktatási intézményekhez közel, lehetőleg a kerületben történő nevelőszülői elhelyezését.

4.  Az Egyesület együttműködik a Családsegítővel annak érdekében, hogy az ideiglenes hatállyal elhelyezett, vagy nevelésbe vett zuglói lakó- vagy tartózkodási hellyel rendelkező gyermekek kerületi elhelyezésben részesüljenek, így segítve a zuglói gyermekek hazagondozását vérszerinti családjukba. 

III. Az együttműködési megállapodás alapján az Önkormányzat és a Családsegítő kötelezettségei
1. Az Önkormányzat és az Egyesület egyezően állapítják meg, hogy az Egyesület jelen együttműködési megállapodásban foglalt feladatai ellátásához szükséges ingatlan tekintetében bérleti szerződést kötöttek a Budapest XIV. kerület 31310 helyrajzi számú természetben a 1141 Budapest, Szugló u. 99. szám alatti 79 m2 alapterületű helyiségre, iroda és képzési központ tevékenység céljára.
2. A Családsegítő vállalja az Egyesülettel való kapcsolattartást, és vállalja továbbá, hogy a zuglói lakcímmel rendelkező, nevelőszülői feladat iránt érdeklőket közvetíti az Egyesület felé.  
IV. Kapcsolattartók
1. Felek a jelen együttműködési megállapodásban foglalt feladatok végrehajtása, valamint a hatékony együttműködés érdekében kapcsolattartóként az alábbi személyeket jelölik ki:

Önkormányzat részéről: a szakterületért felelős alpolgármester

alpolgarmester@zuglo.hu

Családsegítő részéről: Zuglói Család- és Gyermekjóléti Központ vezetője
Elérhetőségei:

e-mail: igazgato@zcsk.hu 

telefon: 06 1 384-2313
Egyesület részéről:   Csillagösvény Szociális Segítő Egyesület elnöke

Elérhetőségei:

e-mail: csillagosveny@hotmail.com telefon: 06 20 2640800 

V. Adatvédelem, titoktartás 

1. Az Egyesület kifejezetten nyilatkozik arról és felelősséget vállal azért, hogy a személyes adatok együttműködési megállapodás alapján történő kezelésére, tárolására, őrzésére, felhasználására, törlésére, az érintetti jogok gyakorlására az információs önrendelkezési jogról és információszabadságról szóló 2011. évi CXII. törvény, valamint a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló, 2016/679 európai parlamenti és tanácsi rendelet (a továbbiakban: általános adatvédelmi rendelet) és az irányadó NAIH állásfoglalások, határozatok, vélemények szerint kerül sor. 
2. Az Egyesület köteles az általános adatvédelmi rendelet 30. cikk (2) bekezdésének megfelelő nyilvántartást vezetni az adatkezelési tevékenységéről.
3. Jelen együttműködési megállapodás alapján a Családsegítő az Egyesület részére továbbítja a nevelőszülői képzésre jelentkező személyeknek azon személyes adatait, amelyek kezelése az Egyesület által jelen együttműködési megállapodás alapján szükséges. A Családsegítő az adattovábbításról az érintetteket az általános adatvédelmi rendeletnek megfelelően tájékoztatja. 

VI. Záró rendelkezések

1. Felek jelen együttműködési megállapodást határozatlan időre kötik. Jelen együttműködési megállapodás – a telephely megszűnését követő 15. napon – megszűnik abban az esetben, ha az Egyesület zuglói telephelye megszűnik. Az Egyesület zuglói telephelyének esetleges megszűnését követő 5 napon belül köteles ezt a tényt az Önkormányzatnak a kapcsolattartón keresztül bejelenteni. 
2. Az együttműködési megállapodás felmondását bármelyik fél kezdeményezheti írásbeli nyilatkozattal, 60 napos felmondási idő betartásával. 
3. A jelen együttműködési megállapodásban nem szabályozott kérdésekben a Polgári Törvénykönyvről szóló 2013. évi V. törvény rendelkezései az irányadók.
4. Jelen együttműködési megállapodás három (3) számozott oldalból áll és három (3) eredeti példányban készült, amelyből egy (1) példány az Egyesületet, kettő (2) példány az Önkormányzatot illeti meg.
5. Jelen együttműködési megállapodás a Felek aláírásával lép hatályba.
6. Felek jelen együttműködési megállapodást elolvasás és értelmezés után, mint akaratunkkal mindenben megegyezőt, jóváhagyólag írták alá. 

